Siphlaenigmatidae

Siphlaenigma janae

Siphlaenigmatidae er en familiegruppe av døgnfluene. 
Denne er en av døgnflue-familiene som bare finnes på den sørlige halvkulen, og det er bare kjent én art hver fra New Zealand.

Utseende 
De ligner på familiene Siphlonuridae og Baetidae, enkelte har plassert dem i én av disse familiene.
Forvingene er avrundede og forholdsvis brede, lengdeårene er ganske tydelige mens tverr-årene er utydelige og skyggeaktige bortsett fra nær vingespissen. Bakvingene er ovale og middels store (til døgnfluer å være).

Levevis

Forekomst i Australia eller rot med etiketter? 
Lugo-Ortiz & McCafferty (1998) publiserte en andre art (Siphlaenigma edmundsi) i familien, basert på 30 år gammelt larvemateriale som ifølge etikettene skulle stamme fra New South Wales, Australia. De framholdt at dette viste et godt eksempel på en gruppe som har holdt seg temmelig uendret gjennom lang tid, siden New Zealand og Australia ble skilt fra hverandre ved kontinentaldrift for ca. 80 millioner år siden. Materialet stammet fra en samling som omfattet eksemplarer både fra Australia og New Zealand, og ved nærmere undersøkelse viste det seg at eksemplarer i den samme samlingen som helt åpenbart var australske, var etikettert som fra New Zealand. Siden det har vært samlet inn mye materiale fra den lokaliteten der arten skulle være funnet i Australia, uten at den er funnet igjen, konkluderte McCafferty (1999) med at materialet av Siphlaenigma edmundsi med høy sannsynlighet var fra New Zealand, og at de to nominelle artene var én og samme art.

Systematisk inndeling 

 Orden Døgnfluer (Ephemeroptera)
 Gruppe Schistonota
 Overfamilie Baetoidea
 Familie Siphlaenigmatidae
 Slekten Siphlaenigma Penniket, 1962
 Siphlaenigma janae Penniket, 1962 – New Zealand

Litteratur 
 Lugo-Ortiz, C.R. og McCafferty, W.P. (1998) First report of the genus Siphlaenigma Penniket and the family Siphlaenigmatidae (Ephemeroptera) from Australia. Proceedings of the Entomological Society of Washington 100: 209-213.
 McCafferty, W.P. (1999) Distribution of Siphlaenigmatidae (Ephemeroptera). Entomological news, 110(3): 191. PDF
 Penniket, J.G. (1962) Notes on New Zealand Ephemeroptera. III. A new family, genus and species. Records of the Canterbury Museum, 7: 389-398. BUGZ
 Staniczek, H. (1997) The morphology of Siphlaenigma janae Penniket (Ephemeroptera, Siphlaenigmatidae), and its significance for the ground plan of Baetoidea: I: Landolt, P. og Sartori, M. (red.): Ephemeroptera & Plecoptera: Biology – Ecology – Systematics. MTL, Fribourg.

Eksterne lenker 
 
 Tree of Life - Døgnfluer, (Ephemeroptera) (engelskspråklig)
 CSIRO – Døgnfluer, (Ephemeroptera) (engelskspråklig)
 Norsk Entomologisk forening

Døgnfluer